
Comisia pentru buget, finanţe şi bănci



Bucureşti,        02.09.2004

Nr. 22/455

Biroul Permanent

al

Camerei  Deputaţilor

Vă înaintăm, alăturat, raportul asupra proiectului Lege privind unele măsuri financiare în domeniul prevenirii şi combaterii traficului şi consumului ilicit de droguri, cu care comisia noastră a fost sesizată în fond cu adresa Biroului Permanent nr. P.L.-X 482 din 01 septembrie 2004.

PREŞEDINTE,

Ovidiu Muşetescu 

Parlamentul  României

Comisia pentru buget, finanţe şi bănci



Bucureşti,        02.09.2004

Nr. 455

RAPORT 

asupra proiectului de Lege privind unele măsuri financiare în domeniul prevenirii şi combaterii traficului şi consumului ilicit de droguri
Cu adresa nr. P.L.-X 482 din  01 septembrie 2004, Biroul Permanent, conform art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind unele măsuri financiare în domeniul prevenirii şi combaterii traficului şi consumului ilicit de droguri.

La întocmirea raportului s-a avut în vedere avizul Consiliului Legislativ.

Potrivit art. 75 din Constituţia României, republicată, şi art. 86 din  Regulamentul Camerei Deputaţilor, proiectul de Lege este de competenţa decizională a Camerei Deputaţilor.

La lucrările comisiei au participat 26 deputaţi, din totalul de 26 membri ai comisiei.

Proiectul de Lege a fost adoptat de Senat în şedinţa din data de 30 august 2004.

Proiectul de Lege are ca obiect de reglementare instituirea unor măsuri prin care bunuri şi sume confiscate ca urmare a săvârşirii de infracţiuni la regimul drogurilor şi al precursorilor să constituie sursă de finanţare pentru susţinerea politicii de luptă antidrog şi, implicit, a celei de menţinerii a ordinii publice şi a securităţii prin prevenirea şi combaterea infracţionalităţii legate de droguri şi a celei asociate.

In urma examinării proiectului de Lege privind unele măsuri financiare în domeniul prevenirii şi combaterii traficului şi consumului ilicit de droguri, în şedinţa din 02.09.2004, comisia a hotărât, cu majoritate de voturi, supunerea spre dezbaterea şi aprobarea Plenului a proiectului de Lege în forma adoptată de Senat.

Prezentul proiect de Lege face parte din categoria legilor ordinare.

PREŞEDINTE,

Ovidiu Muşetescu
SECRETAR,

Dr. Daniel Ionescu

           Experţi parlamentari:

           Măţan Ofelia           

           Bărdiţă Mariana

